Jamila Abdallah Taha al-Shanti

Jamila Abdallah Taha al-Shanti (; 15 Mac 1955 – 19 Oktober 2023) ialah seorang ahli politik Palestin yang menjadi anggota pertubuhan pejuang Islam Hamas dan merupakan bekas anggota Majlis Perundangan Palestin. Beliau telah terbunuh dalam sebuah serangan udara Israel di Gaza pada 19 Oktober 2023, semasa Perang Gaza 2023.

Kehidupan awal dan pendidikan
Jamila al-Shanti dilahirkan pada 15 Mac 1955. Beliau memegang ijazah kedoktoran Ph.D dalam bahasa Inggeris.

Kerjaya
Jamila al-Shanti ialah anggota Hamas dan mengasaskan pertubuhan wanita kumpulan tersebut. Beliau ialah wanita paling kanan dalam kalangan pemimpin Hamas yang dipilih pada 2006 memandangkan beliau berada di tempat ketiga senarai pemimpin yang terpilih. Beliau ialah wanita pertama yang menganggotai biro politik Hamas, yang dilantik pada 2021. Beliau ialah balu kepada pengasas Hamas, Abdel Aziz al-Rantissi, yang dibunuh oleh Israel pada April 2004. Beliau pernah bertugas sebagai kakitangan akademik di Universiti Islam Gaza.

Rujukan

Kelahiran 1955
Anggota Hamas yang dibunuh
Muslim Palestin
Anggota Majlis Perundangan Palestin 2006
Ahli akademik Universiti Islam Gaza
Kematian akibat serangan udara Israel